CELEX: 62014TN0818
Language: fi
Date: 2014-12-19 00:00:00
Title: Asia T-818/14: Kanne 19.12.2014 – BSCA v. komissio

23.2.2015   
            
            
               FI
            
            
               Euroopan unionin virallinen lehti
            
            
               C 65/42
            
         Kanne 19.12.2014 – BSCA v. komissio
   (Asia T-818/14)
   (2015/C 065/58)
   Oikeudenkäyntikieli: ranska
   
      Asianosaiset
   
   
      Kantaja: Brussels South Charleroi Airport (BSCA) (Charleroi, Belgia) (edustaja: asianajaja P. Frühling)
   
      Vastaaja: Euroopan komissio
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               kumoaa riidanalaisen päätöksen 3 artiklan siltä osin kuin komissio päätti, että Belgian laittomasti ja Euroopan unionin toiminnasta tehdyn sopimuksen 108 artiklan 3 kohdan vastaisesti täytäntöönpanemat toimenpiteet BSCA:n hyväksi 15.4.2002 SOWAERin ja BSCA:n välillä tehdyn alilisenssisopimuksen, Vallonian alueen ja BSCA:n väliseen sopimukseen 29.3.2002 tehdyn lisäyksen nro 3 sekä Vallonian alueen 3.4.2003 tekemän investointipäätöksen nojalla ovat 4.4.2014 lukien valtiontukea, joka ei sovellu sisämarkkinoille EUT-sopimuksen 107 artiklan 1 kohdan nojalla,
            
         
               —
            
            
               tämän vuoksi kumoaa riidanalaisen päätöksen 4, 5 ja 6 kohdan ja
            
         
               —
            
            
               velvoittaa Euroopan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja vaatii kanteellaan unionin yleistä tuomioistuinta kumoamaan osittain Belgian täytäntöönpanemista toimenpiteistä Brussels South Charleroi Airportin (BSCA) ja Ryanairin (valtiontuki SA.14093 (C76/2002)) hyväksi 1.10.2014 tehdyn komission päätöksen C(2014) 6849 final, jossa komissio katsoi, että toimenpiteet, jotka pantiin täytäntöön (i) Société wallonne des aéroports’n (jäljempänä SAWAER) ja BSCA:n välillä 15.4.2002 tehdyn julkisen alilisenssisopimuksen nojalla, (ii) Vallonian alueen ja BSCA:n väliseen sopimukseen 29.3.2002 tehdyn lisäyksen nro 3 nojalla ja (iii) Vallonian alueen 3.4.2003 tekemän investointipäätöksen nojalla, ovat valtiontukea, joka ei sovellu sisämarkkinoille. Komissio on tämän vuoksi vaatinut tukien takaisin perimistä.
   Kantaja vetoaa kanteensa tueksi yhdeksään kanneperusteeseen.
   
               1)
            
            
               Ensimmäinen kanneperuste, jonka mukaan komissio on tehnyt oikeudellisen virheen ja ilmeisen arviointivirheen vahvistaessaan sen päätöksen päivämäärän, jolloin Vallonian alue päätti myöntää rahoitusta BSCA:lle.
            
         
               2)
            
            
               Toinen kanneperuste, jonka mukaan komission toiminnalle säädetty määräaika oli päättynyt, koska riidanalaisten toimien tutkintamenettely aloitettiin yli kymmenen vuotta näiden toimenpiteiden myöntämistä koskevien päätösten jälkeen.
            
         
               3)
            
            
               Kolmas kanneperuste, jonka mukaan on tehty oikeudellisia virheitä, asiavirheitä ja ilmeinen arviointivirhe ja perusteluvelvollisuus on laiminlyöty, koska komissio luokitteli taloudellisiksi sijoitukset ja mittavat korjaustyöt, jotka tehtiin ILS-järjestelmään (Instrument Landing System, mittarilähestymisjärjestelmä) ja kiitoteiden valaistukseen.
            
         
               4)
            
            
               Neljäs kanneperuste, jonka mukaan on tehty oikeudellinen virhe ja ilmeinen arviointivirhe ja perusteluvelvollisuus on laiminlyöty, koska komissio katsoi, että uutta terminaalirakennusta varten tehtyjen sijoitusten kustannuksista muu kuin taloudellinen osuus oli vain seitsemän prosenttia.
            
         
               5)
            
            
               Viides ja kuudes kanneperuste, joiden mukaan komissio on tehnyt oikeudellisia virheitä ja asiavirheitä ja ilmeisiä arviointivirheitä määrittäessään riidanalaisten toimenpiteiden nettonykyarvon.
            
         
               6)
            
            
               Seitsemäs kanneperuste, jonka mukaan komissio on laiminlyönyt perusteluvelvollisuuden ja tehnyt oikeudellisia virheitä määrittäessään 1.1.2016 maksettavan lisämaksun, minkä vuoksi kyseisen maksun suuruuden laskeminen on mahdotonta.
            
         
               7)
            
            
               Kahdeksas kanneperuste, jonka mukaan komissio on tehnyt oikeudellisia virheitä, asiavirheitä ja ilmeisen arviointivirheen ja laiminlyönyt perusteluvelvollisuuden tarkastellessaan relevantteja markkinoita ja väitettyjä kilpailun vääristymiä Charleroin lentokentän ja Brysselin kansallisen lentokentän välillä.
            
         
               8)
            
            
               Yhdeksäs kanneperuste, jonka mukaan luottamuksensuojan periaatetta on loukattu.